text: Elton John vender tilbage til Als
  15 november 2016 kl. 07.23
  Elton John vender til sommer tilbage til Als og giver koncert torsdag den 15. juni i Mølleparken i Sønderborg.
  
  I 2012 optrådte Elton John i Augustenborg Slotspark i den helt store opsætning. Nu kommer han igen til Als, og denne gang lige i hjertet af Sønderborg, på amfiscenen i Mølleparken, hvor der er plads til 5.000 tilhørere.
  Det bliver hans  eneste koncert i Danmark i 2017. Kultur i Syd er arrangør.
  Elton John har opnået hele 69 guld- og platinplader  og et samlet salg på over 250 millioner albums. Han er stadig aktiv i studiet og har netop udgivet sit 33. album, Wonderful Crazy Night, som også har givet navn til turneen, der bringer ham til Sønderborg den 15. juni.
  Med i sit band har Elton John trommeslageren Nigel Olsson, som også var med i Eltons første band. Dertil Kim Bullard på keyboard, John Mahon på percussion, Matt Bisonette på bas og Davey Jonstone, som har været Eltons guitarist lige siden 1971.
  Billetsalget starter onsdag den 16. november kl. 10 på Ticketmaster.
  I
  